— Многія не верылі, што былы адміністрацыйны будынак сельгасхіміі можна ператварыць у сучасную лячэбную ўстанову. Мы даказалі, што гэта магчыма. Пасля рэканструкцыі, замены абсталявання тут зручна працаваць медыкам, утульна пацыентам. Абсталяванне, якое з’явілася ў паліклініцы, — самае сучаснае. Яно паслужыць дзеля здароўя людзей, — не сумняваецца Эдуард Герасіменка. Старшыню райвыканкама падтрымалі намеснік старшыні аблвыканкама Алег Мацкевіч, начальнік упраўлення аховы здароўя аблвыканкама Андрэй Андрушкін. Сімвалічны ключ ад адноўленай паліклінікі галоўнаму ўрачу Багушэўскай раённай бальніцы уручыў дырэктар ААТ “ВітМадэрнБуд” Аляксандр Когут.